
РЕПУБЛИКА БЪЛГАРИЯ
Министерство на околната среда и водите
Регионална инспекция по околната среда и водите - Пловдив

    

УТВЪРЖДАВАМ:


ИВАЙЛО ЙОТКОВ
Директор на РИОСВ - Пловдив
[bookmark: _GoBack]

ДОКЛАД 
за извършена комплексна проверка 


На основание: чл.148, ал. 2 и 3 от Закона за опазване на околната среда (ДВ бр.91/2002 и посл. изм. и доп.), „План за контролната дейност на РИОСВ-Пловдив през 2026 г.” и Заповед № РД-193/08.06.2026 г. на Директора на РИОСВ-Пловдив:

Дата на извършване на проверката: 17.06.2026 г.
Обект – „Птицекланица“,  с местонахождение: гр. Брезово, общ. Брезово, обл. Пловдив, ул.“Днепър“ №4,
 собственост на „Брезово“ ЕАД

1. Цел на проверката:

    Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда, специализираните закони и подзаконовите нормативни актове към тях.

II. Проверени инсталации:

     Основната дейност на „Брезово” АД, гр. Брезово е клане на водоплаващи птици и производство на охладени и замразени меса и консерви. Производственият обект е разположен в гр. Брезово, общ. Брезово, обл. Пловдив, ул.“Днепър“ №4. Проверените инсталации и съоръжения са:
	1.Производствен корпус.
	2.Пречиствателна станция за отпадни води.
	
III. Констатации от проверката по компоненти на околната среда и фактори на въздействие:

1. Фактор на въздействие „Шум” 
Основни източници на шум от обекта са климатични системи, хладилни агрегати, аспирационна инсталация и транспортна техника. Обектът е разположен в производствено-складова зона, граничеща с жилищни сгради. Измерванията на еквивалентни нива на шум в околната среда от източниците на шум, експлоатирани в обекта са проведени от представител на Регионална лаборатория-Пловдив, при спазване на изискванията на методиката за определяне на общата звукова мощност на излъчване в околната среда от промишлено предприятие и определяне нивото на шума в мястото на въздействие, утвърдени със Заповед № РД-613/08.08.2012 год. на Министъра на околната среда и водите. По време на измерванията всички климатични системи, хладилни агрегати и аспирационната система са в работен режим. Аспирационната инсталация и транспортната техника не работят след 17.00 ч. Измерванията са проведени през дневния период в 8 измервателни точки, от които 2 точки в места на въздействие – близко разположени жилищни сгради. Резултатите от проведените контролни измервания са оформени в протоколи по образец и предоставени на РИОСВ-Пловдив от РЛ-Пловдив. Дружеството е представило в РИОСВ-Пловдив и доклад от собствени периодични измервания на еквивалентни нива на шум, излъчван в околната среда от април 2026г.
Компонент „Води“ 
„Брезово“ АД е титуляр на Разрешение за заустване на пречистени отпадни води. От дейността на дружеството се формират битово-фекални и производствени отпадъчни води, които постъпват в локална пречиствателна станция за биологично пречистване. Станцията работи на автоматичен режим с наблюдаващ оператор. В момента на проверката пречистени отпадъчни води не се формират. Дружеството провежда мониторинг и представя протоколи от изпитвания, не се констатират превишения на индивидуалните емисионни ограничения. Пробовземането и изпитването се извършва от акредитирана изпитвателна лаборатория. Представен е в срок доклад съгл. чл. 46, ал. 1, т.12 от Закона за водите, както и платежен документ за платена такса за заустване за 2025г.
По „Екологична отговорност“:
Дружеството извършва дейност попадаща в т. 3 на Приложение №1 на Закона за отговорността за предотвратяване и отстраняване на екологични щети (ЗОПОЕЩ), а именно: 
-	Водовземане от подземни води
-           Заустване на пречистени отпадъчни води
При извършената проверка е представена Собствена оценка за възможни случаи на непосредствена заплаха за екологични щети и на случаи на причинени екологични щети. В оценката са включени превантивни и оздравителни мерки. 
При извършения обход извън границите на площадката не се констатира замърсяване в съседни терени. 

IV. Предписания, срокове за изпълнение, отговорници: Не са установени несъответствия с екологичното законодателство, поради което не са дадени предписания.
       
V. Съответствие, последващ контрол: Не се налага последващ контрол, поради обстоятелството, че не са дадени предписания.          

